**Д О Г О В О Р**

**№ РД-11-……………/………………2020 г.**

за възлагане на обществена поръчка с предмет: **„Доставка на компютри и периферни устройства за нуждите на органите на изпълнителната власт и техните администрации“, обособена позиция № 2 „Доставка на преносими компютри за нуждите на Министерството на здравеопазването и второстепенните разпоредители с бюджет за изпълнение на функциите по здравен контрол”**

Днес, ..................................... год., в гр. ………………., между:

**МИНИСТЕРСТВОТО НА ЗДРАВЕОПАЗВАНЕТО**, с адрес: София 1000, пл. “Света Неделя” № 5, тел. и факс 02 981 18 33, с БУЛСТАТ № 000695317, представлявано от проф. д-р Костадин Ангелов, дм – министър на здравеопазването и Мария Беломорова - директор на дирекция „БФ”, наричан по-долу за краткост **“ВЪЗЛОЖИТЕЛ”** от една страна

от една страна,

и

................................................................, със седалище и адрес на управление: ................................................................................. ........................................................................................................................., ЕИК:………………, представлявано от *........................................(посочва се качеството на лицето подписващо договора)*, наричано по-долу за краткост **„ИЗПЪЛНИТЕЛ“,** от друга страна,

след проведена процедура по чл. 82, ал. 3 от Закона за обществените поръчки (ЗОП), във връзка с чл. 3 от сключено Рамково споразумение № СПОР-24 от 20.11.2019 г. за възлагане на централизирана обществена поръчка с предмет: **„Доставка на компютри и периферни устройства за нуждите на органите на изпълнителната власт и техните администрации“, обособена позиция № 2 „Доставка на преносими компютри за нуждите на Министерството на здравеопазването и второстепенните разпоредители с бюджет за изпълнение на функциите по здравен контрол”,** наричано по-нататък „Рамковото споразумение” и Решение № ............................ от ...........................г. на **ВЪЗЛОЖИТЕЛЯ** за определяне на **ИЗПЪЛНИТЕЛ**, се сключи настоящият договор, като страните се споразумяха за следното:

**I. ПРЕДМЕТ НА ДОГОВОРА**

**Чл. 1.** **(1) ВЪЗЛОЖИТЕЛЯТ** възлага, а **ИЗПЪЛНИТЕЛЯТ** приема срещу възнаграждение да извърши **доставка на ………………………………..**, съгласно Техническата спецификация на **ВЪЗЛОЖИТЕЛЯ (Приложение № 1) и Техническото предложение на ИЗПЪЛНИТЕЛЯ (Приложение № 2)**, съдържащи се в СЕВОП, неразделна част от настоящия договор.

**(2)** Преносимите компютри по ал. 1 ще бъдат наричани по-нататък „артикули”, „техника“ или „стоки”.

**II. СРОК И МЯСТО НА ДОСТАВКА**

**Чл. 2.(1) ИЗПЪЛНИТЕЛЯТ** извършва доставката по чл. 1, в срок до 60 (шестдесет) календарни дни( съгласно Техническото предложение – Приложение № 2), считано от датата на подписване на договора.

**(2)** Мястото на изпълнение на доставката е гр. София, пл. Света Неделя № 5.

**III. ЦЕНА, РЕД И СРОКОВЕ ЗА РАЗПЛАЩАНЕ**

**Чл. 3. (1)**  Цената на договора е в размер на **……… лв.** (*словом*) без ДДС, съгласно ценовото предложение на **ИЗПЪЛНИТЕЛЯ**,неразделна част от договора.

**(2)** Единичните цени за отделните артикули са окончателни за срока на изпълнение на договора и не подлежат на промяна, освен в предвидените в закона случаи.

 **(3)** Цените включват всички разходи на **ИЗПЪЛНИТЕЛЯ** за изпълнението на настоящия договор, включително разходите за опаковка, транспортни разходи, товарене, разтоварване, пускане в експлоатация на техниката до мястото за доставка, посочено в чл. 2, ал. 2 както и всички други разходи, необходими или присъщи за изпълнение на предмета на настоящия договор. /настоящите клаузи са по преценка на съответния Възложител/

**Чл. 4. (1)** За извършената доставка се съставя двустранен приемо-предавателен протокол, подписан от страните.

**(2**) Цената на техниката се заплаща от **ВЪЗЛОЖИТЕЛЯ** в срок до 30 (тридесет) дни от подписването на констативен протокол по чл. 6, ал. 5 за приемане на доставката и след одобряване на издадената от **ИЗПЪЛНИТЕЛЯ** фактура.

 **(3) ВЪЗЛОЖИТЕЛЯТ** заплаща стойността на доставените стоки в лева, по следната банкова сметка на **ИЗПЪЛНИТЕЛЯ**:

БАНКА: ; BIC:…………… ; IBAN:………………..

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 4. (1)** **ИЗПЪЛНИТЕЛЯТ** се задължава:

**1.** да изпълни поръчката, съгласно техническата спецификация, техническото си предложение и изискванията на възложителя и действащата нормативна уредба;

**2.** да доставя техника, която:

**2.1** е в текущата производствена листа на производителя и е нова, неупотребявана и нерециклирана;

**2.2** притежава маркировка „СЕ“;

**2.3** се придружава от декларация/сертификати за произход, гаранционни карти, инструкции за експлоатация (на български език), информационни листове за безопасност и други;

**2.4** е окомплектована с всички необходими захранващи, комуникационни и междинни кабели, отговарящи на изискванията на съответните производители и на българските стандарти, като захранването на всички елементи трябва да бъде съобразено с Българските държавни стандарти БДС – 230+/-10%, 50Hz +/-0.5%;

**3.** да доставя техниката по начина и до местата, определени от **ВЪЗЛОЖИТЕЛЯ**;

 **(2)** **ИЗПЪЛНИТЕЛЯТ** има право:

**1.** да получи от **ВЪЗЛОЖИТЕЛЯ** необходимото съдействие за осъществяване на доставката;

**2.** при пълно, точно и в уговорените срокове изпълнение да иска приемане на доставката чрез определеното от **ВЪЗЛОЖИТЕЛЯ** лице;

**3.** да получи цената на доставените артикули по реда и при условията на настоящия договор.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 5. (1)** **ВЪЗЛОЖИТЕЛЯТ** се задължава:

**1.** да окаже необходимото съдействие на **ИЗПЪЛНИТЕЛЯ** за изпълнение на договора;

**2.** при пълно, точно и в уговорените срокове изпълнение да приеме от **ИЗПЪЛНИТЕЛЯ** доставената техника;

**3.** да заплати на **ИЗПЪЛНИТЕЛЯ** съответното възнаграждение за доставката на техниката, по предвидения в чл. 4 начин и срок.

**(2)** **ВЪЗЛОЖИТЕЛЯТ** има право:

**1.** да изисква от **ИЗПЪЛНИТЕЛЯ** да изпълни възложената доставка качествено и в срок, без отклонение от договореното и без недостатъци;

**2.** в случаите, в които отстраняването на дефектите е невъзможно или доставката е непълна, да изисква от **ИЗПЪЛНИТЕЛЯ,** замяната на некачествената, непълна или дефектна доставка по реда и в сроковете, определени в този договор;

**3.** когато **ИЗПЪЛНИТЕЛЯТ** се е отклонил от изискванията за доставка на техниката, да откаже приемането на част или цялото количество техника, както и да откаже да заплати съответното възнаграждение;

**4.** да изисква от ИЗПЪЛНИТЕЛЯ да отстрани за своя сметка всички фабрични или производствени дефекти в сроковете посочени в чл. 8 от договора;

**5.** по всяко време на изпълнение на настоящия договор да осъществява текущ контрол и проверки относно качеството на доставяните стоки, етапа на изпълнение на доставките и други, без това да пречи на оперативната дейност на **ИЗПЪЛНИТЕЛЯ**.

**VI. ПРЕДАВАНЕ НА ТЕХНИКАТА. РЕКЛАМАЦИИ.**

**ПРИЕМАНЕ НА ИЗПЪЛНЕНИЕТО КАЧЕСТВО НА СТОКИТЕ И ОПАКОВКА**

**Чл. 6. (1)** **ИЗПЪЛНИТЕЛЯТ** предава техниката на **ВЪЗЛОЖИТЕЛЯ** в срока по чл. 2, ал. 1.

**(2)** Предаването на техниката се удостоверява с подписването на двустранен приемо-предавателен протокол.

**(3)** След получаване на техниката по реда на ал. 1 и ал. 2, **ВЪЗЛОЖИТЕЛЯТ** е длъжен да извърши проверка за съответствие, в срок до 10 работни дни и ако констатира липси и/или недостатъци, и/или несъответствие с договореното, незабавно да информира **ИЗПЪЛНИТЕЛЯ**.

**(4)** В случаи на открити недостатъци, **ВЪЗЛОЖИТЕЛЯТ** в срока по ал. 3 писмено уведомява **ИЗПЪЛНИТЕЛЯТ** за констатиранитенесъответствия. След уведомяването, **ИЗПЪЛНИТЕЛЯТ** е длъжен незабавно да изтегли рекламираната техника и да отстрани констатираните недостатъци в срок до 5 (пет) дни. В случай че **ИЗПЪЛНИТЕЛЯТ** не достави техниката за която има рекламации в определения срок, **ВЪЗЛОЖИТЕЛЯТ има право да** не заплати недоставената техника, или да усвои част от гаранцията за добро изпълнение и/или да наложи неустойка.

**(5)** В случай че не са открити недостатъци и/или несъответствия, или същите бъдат отстранени по реда на ал. 4, **ВЪЗЛОЖИТЕЛЯТ** приема изпълнението на доставката, което се удостоверява с констативен протокол за приемане на доставката/или пускането на техниката в експлоатация.

**(6)** Приемането на изпълнението на доставката по реда на ал. 5 не освобождава **ИЗПЪЛНИТЕЛЯ** от отговорност за скрити недостатъци на доставената техника, които не са могли да бъдат установени по реда на ал. 3. Рекламации относно скрити недостатъци се правят в седемдневен срок от откриването им, но не по-късно от датата на изтичане на гаранционния срок по чл. 8, ал. 1.

**(7)** Страните определят оторизирани лица по договора, които да подписват протоколите по този раздел – приемо-предавателния по ал. 2 и констативния по ал. 5, както следва:

**1. За ВЪЗЛОЖИТЕЛЯ:** име....................., длъжност .............................., тел. ........................, факс: ......................................., e-mail: ............................................

**2. За ИЗПЪЛНИТЕЛЯ**: име....................., длъжност .............................., тел. ........................, факс: ......................................., e-mail: ............................................

**(8)** Доставяните стоки следва да са нови, неупотребявани и да отговарят на условията и изискванията на Рамковото споразумение, Техническата спецификация на **ВЪЗЛОЖИТЕЛЯ**, Техническото и ценовото предложение на **ИЗПЪЛНИТЕЛЯ** (съдържащи се в СЕВОП).

**(9)** **ИЗПЪЛНИТЕЛЯТ** е длъжен да осигури опаковка на доставяните стоки, която да ги предпази от повреждане и/или унищожаване по време на транспортирането им, както и по време на тяхното съхранение.

**VII. ПРЕКРАТЯВАНЕ НА ДОГОВОРА**

**Чл. 7. (1)** Настоящият договор се прекратява:

**1.** с изпълнение на всички задължения на страните;

**2.** по взаимно съгласие между страните, изразено писмено;

**3.** при настъпване на обективна невъзможност за изпълнение на възложената работа.

**(2)** **ВЪЗЛОЖИТЕЛЯТ** има право едностранно да прекрати действието на договора чрез едноседмично писмено предизвестие в следните случаи:

**1.** **ИЗПЪЛНИТЕЛЯТ** не извърши част или цялата доставка по чл. 1, ал. 1 в сроковете, договорени между страните;

**2. ИЗПЪЛНИТЕЛЯТ** не изпълни някое друго задължение по договора.

**(3)** **ВЪЗЛОЖИТЕЛЯТ** има право едностранно да развали договора без предизвестие, поради виновно неизпълнение на всяко едно задължение на **ИЗПЪЛНИТЕЛЯ** по договора. В този случай **ВЪЗЛОЖИТЕЛЯТ** не дължи обезщетения, неустойки и/или пропуснати ползи на **ИЗПЪЛНИТЕЛЯ**.

 **(4) ВЪЗЛОЖИТЕЛЯТ** може да прекрати договора едностранно с едноседмично писмено предизвестие, без дължими неустойки и обезщетения и без необходимост от допълнителна обосновка. В този случай **ВЪЗЛОЖИТЕЛЯ** заплаща само заявените, изпълнени и приети доставки.

**VIII. ГАРАНЦИОНЕН СРОК. ГАРАНЦИОННА ПОДДРЪЖКА**

**Чл. 8. (1)** Техниката по чл. 1 е с гаранционен срок от ................. месеци, считано от датата на доставката на техниката, която се удостоверява с подписване на констативен протокол.

 **(2)** В рамките на гаранционния срок **ИЗПЪЛНИТЕЛЯТ** за своя сметка отстранява възникналите повреди и дефекти и се задължава:

**1.** да извършва гаранционна поддръжка, която включва консултации и помощ на място, да покрива труда и всички вложени резервни части, компоненти, модули при ремонт, както и транспортните разходи за устройствата от и до сервизната база;

**2.** да извършва гаранционна поддръжка, която се осъществява 5 работни дни в седмицата по 8 часа на ден, съобразно работното време на възложителя;

**3.** повредените и дефектирали носители на информация да не се връщат при замяната им, а да остават собственост на възложителя;

**4.** да предоставя телефон и e-mail за сервизни заявки (help desk);

**5.** при възникнал проблем времето за реакция да бъде до 4 часа в работен ден от подаване на заявка от Възложителя (по телефон или e-mail);

**6.** да отстранява повредата на място в съответната администрация;

**7.** да възстановява в работоспособно състояние техниката в срок до 72 часа от получаването на известието за повредата;

**8.** да предостави, за ползване от възложителя, еквивалентна техника или такава с по-високи параметри за временна замяна, когато отстраняването на проблема изисква повече от 72 часа;

**9.** когато отстраняването на проблема изисква повече от 72 часа, същият да бъде отстранен за не повече от 30 календарни дни.

**(3) ИЗПЪЛНИТЕЛЯТ** организира и извършва ремонта на място при **ВЪЗЛОЖИТЕЛЯ,** или в сервиз, като разходите за транспортирането на техниката до сервиза и обратно се поемат изцяло от **ИЗПЪЛНИТЕЛЯ.**

**(4)** Отчитането на сервизната дейност се осъществява чрез изготвяне на протоколи (с прилагане на сервизни карти) за извършената работа, които се подписват от оторизираното лице/лица от **ВЪЗЛОЖИТЕЛЯ** по чл. 6, ал. 7 и от съответните сервизни инженери.

**IX.ГАРАНЦИЯ ЗА ИЗПЪЛНЕНИЕ**

**Чл. 9. (1)** Заобезпечаване на доброто изпълнение на настоящия договор, при подписването му, **ИЗПЪЛНИТЕЛЯТ** представя гаранция за изпълнение на договора в размер на …….. ( 5 % пет процента от цената на договора без ДДС) от общата стойност по чл. 3, ал. 1, а именно ……………………………… ***/с думи/.***

**(2)** Когато като Гаранция за изпълнение се представя парична сума, сумата се внася по следната банкова сметка на **ВЪЗЛОЖИТЕЛЯ:**

Гр.София

Банков код BIC BNBG BGSD

Банкова сметка

IBAN BG21 BNBG 9661 33 001293 01

Банка: БНБ Централно управление

 **(3)** При представяне на банкова гаранция или застраховка, същата трябва да има срок на валидност най-малко 30 дни след изтичане на последния гаранционен срок.

**(4)** **ВЪЗЛОЖИТЕЛЯТ** частично освобождава част от представената гаранция в размер на 4 ( четири) % от стойността на договора в срок до 30 /тридесет/ дни, след извършване на доставката, удостоверена с подписване на констативния протокол съгласно чл. 6, ал. 5 от договора.

**(5)** **ВЪЗЛОЖИТЕЛЯТ** окончателно освобождава остатъчната сума от представената гаранцията за изпълнение, в размер на 1 (един) % от стойността на договора, в срок до 30 /тридесет/ дни, след изтичане на гаранционния срок и след изпълнението на всички задължения на **ИЗПЪЛНИТЕЛЯ,** без да дължи лихви.

**(6) ВЪЗЛОЖИТЕЛЯТ** има право да усвои частично или изцяло сумата от гаранцията в случаите на неизпълнение на което и да е задължение на **ИЗПЪЛНИТЕЛЯ** по настоящия договор (вкл. непълно, неточно или забавено изпълнение), включително размера на начислените неустойки. **ВЪЗЛОЖИТЕЛЯТ** може да задържи гаранцията до отстраняване на констатираните недостатъци, или да се удовлетвори от нея до размера на начислените санкции и/или неустойки, без това да го лишава от правото да търси обезщетение за претърпени вреди.

**(7)** При едностранно прекратяване на договора от **ВЪЗЛОЖИТЕЛЯ** поради виновно неизпълнение на задължения на **ИЗПЪЛНИТЕЛЯ** по договора, сумата от гаранцията за изпълнение на договора се усвоява изцяло като обезщетение за прекратяване на договора.

**(8) ВЪЗЛОЖИТЕЛЯТ** има право да задържа гаранцията за изпълнение на договора, ако в срока на неговото изпълнение възникне спор между страните, който е внесен за решаване от компетентен съд. **ВЪЗЛОЖИТЕЛЯТ**има право да задържи гаранцията и в случаите, при които поради виновно неизпълнение на задълженията на **ИЗПЪЛНИТЕЛЯ**, **ВЪЗЛОЖИТЕЛЯТ** развали договора. Гаранцията се освобождава след уреждане на всички претенции между страните.

**(9)** Обслужването на банковата гаранция за изпълнение или застраховката, таксите и други плащания по нея, банковите преводи, комисионните, както и поддържането на банковата гаранция за изпълнение или застраховката за целия период на действие на настоящия договор са за сметка на **ИЗПЪЛНИТЕЛЯ**.

**(10)** В случай че банката, издала гаранцията за изпълнение на договора или застрахователното дружество, се обяви в несъстоятелност, или изпадне в неплатежоспособност/свръхзадлъжнялост, или им се отнеме лиценза, или откажат да заплатят предявената **от ВЪЗЛОЖИТЕЛЯ** сума в 3-дневен срок, **ВЪЗЛОЖИТЕЛЯТ** има право да поиска, а **ИЗПЪЛНИТЕЛЯТ** се задължава да предостави, в срок до 5 (пет) работни дни от направеното искане, съответна заместваща гаранция от друга банкова институция или застрахователно дружество, съгласувана с **ВЪЗЛОЖИТЕЛЯ**.

**(11) ВЪЗЛОЖИТЕЛЯТ** не дължи лихва за времето, през което средствата по Гаранцията за изпълнение са престояли при него законосъобразно.

**X. НЕУСТОЙКИ**

 **Чл. 10. (1)** В случай че **ИЗПЪЛНИТЕЛЯТ** не извърши доставката в уговорения в чл. 2, ал. 1, срок, същият дължи неустойка в размер на 1% от общата стойност на договора за всеки просрочен ден, но не повече от 10%, която се удържа от **ВЪЗЛОЖИТЕЛЯ** при изплащането й.

 **(2)** При забава в плащането **ВЪЗЛОЖИТЕЛЯТ** дължи неустойка в размер на 0,05% (нула цяло и пет стотни процента) от дължимата сума за всеки ден закъснение, но не повече от 3% (три процента) от стойността на договора без ДДС.

 **(3)** В случай че **ИЗПЪЛНИТЕЛЯТ** достави техника, която не отговаря на изискванията на Техническата спецификация, ***Приложение № 1*** и/или Техническото предложение, ***Приложение № 2*** и в уговорения в чл. 6, ал. 4 срок не я подмени, същият дължи неустойка в размер на 20% върху стойността на неотговарящата на изискванията техника.

 **(4)** Страните запазват правото си да търсят обезщетение за вреди по общия ред, ако тяхната стойност е по-голяма от изплатените неустойки по реда на този раздел.

**(5)** **ВЪЗЛОЖИТЕЛЯТ** има право да прихване дължимите обезщетения и неустойки от сумите дължими на **ИЗПЪЛНИТЕЛЯ** за доставените артикули или от гаранцията за изпълнение.

**XІ. ПОДИЗПЪЛНИТЕЛИ**

*(Разделът се прилага само ако* ***ИЗПЪЛНИТЕЛЯТ*** *е декларирал в офертата си, че ще ползва подизпълнител/и)*

**Чл. 11. (1)** Сключването на договор за подизпълнение не освобождава **ИЗПЪЛНИТЕЛЯ** от отговорността му за изпълнение на договора.

**(2) ИЗПЪЛНИТЕЛЯТ** няма право да:

**1.** сключва договор за подизпълнение с лице, което не отговаря на съответните критерии за подбор съобразно вида и дела на поръчката, който ще изпълнява, и за него не са налице предварително обявените от възложителя основания за отстраняване от поръчката;

**2.** възлага изпълнението на една или повече от дейностите, предмет на договора на лица, които не са **ПОДИЗПЪЛНИТЕЛИ**;

**3.** заменя посочен в офертата **ПОДИЗПЪЛНИТЕЛ**, освен в случаите на чл. 66, ал. 14 от ЗОП;

**4.** превъзлага една или повече от дейностите, които са включени в предмета на договора за подизпълнение.

**(3)** При замяна или включване на подизпълнител изпълнителят представя на възложителя всички документи, които доказват изпълнението на условията по чл. 66, ал. 14 от ЗОП.

**Чл. 12. (1)** В срок до три дни от сключването на договор за подизпълнение и/или на допълнително споразумение за замяна на посочен в офертата подизпълнител **ИЗПЪЛНИТЕЛЯТ** изпраща копие на договора или допълнителното споразумение на **ВЪЗЛОЖИТЕЛЯ**, заедно с доказателства, че са изпълнени условията на чл. 66, ал. 2 и ал. 14 от ЗОП.

**(2)** След сключване на настоящия договор и най-късно преди започване на изпълнението му, **ИЗПЪЛНИТЕЛЯТ** уведомява **ВЪЗЛОЖИТЕЛЯ** за името, данните за контакт и представителите на подизпълнителите, посочени в офертата. **ИЗПЪЛНИТЕЛЯТ** уведомява **ВЪЗЛОЖИТЕЛЯ** за всякакви промени в предоставената информация в хода на изпълнението на поръчката.

**Чл. 13. (1)** Когато частта от поръчката, която се изпълнява от подизпълнител, може да бъде предадена като отделен обект на **ИЗПЪЛНИТЕЛЯ** или на **ВЪЗЛОЖИТЕЛЯ**, **ВЪЗЛОЖИТЕЛЯТ** заплаща възнаграждение за тази част на подизпълнителя.

**(2)** Разплащанията по ал. 1 се осъществяват въз основа на искане, отправено от подизпълнителя до **ВЪЗЛОЖИТЕЛЯ** чрез **ИЗПЪЛНИТЕЛЯ**, който е длъжен да го предостави на **ВЪЗЛОЖИТЕЛЯ** в 15-дневен срок от получаването му.

**(3)** Към искането по ал. 2 **ИЗПЪЛНИТЕЛЯТ** предоставя становище, от което да е видно дали оспорва плащанията или част от тях като недължими.

**(4) ВЪЗЛОЖИТЕЛЯТ** има право да откаже плащане по ал. 1, когато искането за плащане е оспорено, до момента на отстраняване на причината за отказа.

**(5)** **ВЪЗЛОЖИТЕЛЯТ** заплаща цената на подизпълнителя, освен при отказ по ал. 4, в срок до 15 /петнадесет/ дни от приемане на работата по ал. 1, получаване на становището по ал. 3 от **ИЗПЪЛНИТЕЛЯ** и одобрението на издадена от подизпълнителя оригинална данъчна фактура.

**(6)** Плащанията по настоящия договор ще се извършват по банков път в български лева по следната сметка на **ПОДИЗПЪЛНИТЕЛЯ**:

**БАНКА: ……………………….;**

**IBAN: …………………………...**

**BIC:……………………………..;**

**Чл. 14. (1)** При сключването на договор с подизпълнител **ИЗПЪЛНИТЕЛЯТ** е длъжен да създаде условия и гаранции, че:

**1.** приложимите клаузи на договора са задължителни за изпълнение от подизпълнителите;

**2.** действията на подизпълнителите няма да доведат пряко или косвено до неизпълнение на договора;

**3.** при осъществяване на контролните си функции по договора **ВЪЗЛОЖИТЕЛЯТ** ще може безпрепятствено да извършва проверка на дейността и документацията на подизпълнителите.

**(2)** В случай че **ВЪЗЛОЖИТЕЛЯТ** установи, че подизпълнител не изпълнява възложените му дейности съгласно настоящия договор, той може незабавно да изиска от **ИЗПЪЛНИТЕЛЯТ** сам да извърши тези работи.

**ХII. НЕПРЕОДОЛИМА СИЛА**

**Чл. 15. (1)** Страните не отговарят за неизпълнение на задължение по този Договор, когато невъзможността за изпълнение се дължи на непреодолима сила.

**(2)** За целите на този Договор, „непреодолима сила“ има значението на това понятие по смисъла на чл. 306, ал. 2 от Търговския закон. Страните се съгласяват, че за непреодолима сила ще се считат и изменения в приложимото право, касаещи дейността на която и да е от тях, и възпрепятстващи изпълнението или водещи до невъзможност за изпълнение на поетите с Договора задължения.

**(3)** Страната, засегната от непреодолима сила, е длъжна да предприеме всички разумни усилия и мерки, за да намали до минимум понесените вреди и загуби, както и да уведоми писмено другата Страна незабавно при настъпване на непреодолимата сила. Към уведомлението се прилагат всички релевантни и/или нормативно установени доказателства за настъпването и естеството на непреодолимата сила, причинната връзка между това обстоятелство и невъзможността за изпълнение, и очакваното времетраене на неизпълнението.

**(4)** Докато трае непреодолимата сила, изпълнението на задължението се спира. Засегнатата страна е длъжна, след съгласуване с насрещната страна, да продължи да изпълнява тази част от задълженията си, които не са възпрепятствани от непреодолимата сила.

**(5)** Не може да се позовава на непреодолима сила страна:

**1.** която е била в забава или друго неизпълнение преди настъпването на непреодолима сила;

**2.** която не е информирала другата страна за настъпването на непреодолима сила; или

**3.** чиято небрежност или умишлени действия или бездействия са довели до невъзможност за изпълнение на Договора.

**(6)** Липсата на парични средства не представлява непреодолима сила.

**XІІI. ЗАЩИТА НА ЛИЧНИ ДАННИ И КОНФИДЕНЦИАЛНОСТ**

**Чл.12.** **(1)** Страните се задължават да спазват приложимото законодателство в областта на личните данни и Регламент (ЕС) 2016/679 на Европейския парламент и на Съвета от 27 април 2016 г. относно защитата на физическите лица във връзка с обработването на лични данни и относно свободното движение на такива данни и за отмяна на Директива 95/46/EО (Общ регламент относно защитата на данните).

**(2)** При наличие на лични данни, същите се обработват при спазване изискванията на Регламент (ЕС) 2016/679 и чл. 37 от ЗОП.

**(3**) **ИЗПЪЛНИТЕЛЯТ** няма право да дава публични изявления и съобщения, да разкрива или разгласява каквато и да е информация, която е получил във връзка с извършване на доставките, предмет на този договор, независимо дали е въз основа на данни и материали на **ВЪЗЛОЖИТЕЛЯ** или на резултати от работата на **ИЗПЪЛНИТЕЛЯ,** без предварителното писмено съгласие на **ВЪЗЛОЖИТЕЛЯ,**

**(4)** В случай на нарушаване на някоя от клаузите за конфиденциалност, виновната страна дължи на изправната страна пълно обезщетение за причинените вреди.

**XІV. УВЕДОМЛЕНИЯ МЕЖДУ СТРАНИТЕ. ДРУГИ УСЛОВИЯ**

**Чл. 16. (1)** Уведомленията между страните, в това число и заявките за доставка, се извършват в писмена форма.

**(2)** За целите на този Договор данните и лицата за контакт на Страните са, както следва:

**1. За ВЪЗЛОЖИТЕЛЯ:**

Адрес за кореспонденция: гр. …………… , ул. „………….“ № ………

Тел.: ………………………

e-mail: ……………………..

Лице за контакт: …………………..

**2.** **За ИЗПЪЛНИТЕЛЯ:**

Адрес за кореспонденция: ……………………

Тел.: …………………………….

Факс: ………………………………

e-mail: …………………………….

Лице за контакт: …………………

**(3)** За дата на уведомлението се счита:

**1.** датата на предаването – при лично предаване на уведомлението;

**2.** датата на пощенското клеймо на обратната разписка – при изпращане по пощата;

**3.** датата на доставка, отбелязана върху куриерската разписка – при изпращане по куриер;

**4.** датата на приемането – при изпращане по факс;

**5.** датата на получаване – при изпращане по електронна поща.

**(4)** Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 3 (*три*) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

**Чл. 17. (1)** Страните по този договор могат да го допълват и изменят само в предвидените от закона случаи, по взаимно съгласие, изразено писмено.

**(2)** Всички допълнително възникнали въпроси след подписването на договора ще се решават от двете страни на добра воля с двустранни писмени споразумения.

**Чл. 18.** Всички спорове, породени от този договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между страните чрез преговори, а при непостигане на съгласие – спорът ще се отнася за решаване от компетентния български съд.

**Чл. 19.** За неуредените по този договор въпроси се прилагат разпоредбите на законодателството на Република България.

**Чл. 20.** Този Договор е изготвен и подписан в 3 (три) еднообразни екземпляра – 2 (два) за Възложителя и 1 (един) за Изпълнителя.

**Чл. 21.** При подписването на настоящия Договор се представиха следните документи:

1. Документи по чл. 112, ал. 1 от ЗОП;

2. Декларация по чл. 42, ал.2, т.2 от Закона за мерките срещу изпирането на пари (ЗМИП);

3. Декларация по чл. 59, ал.1, т.3 от ЗМИП;

4. Гаранция за изпълнение.

**Чл. 22.** Към този Договор се прилагат и са неразделна част от него следните приложения:

Приложение № 1 – Техническа спецификация на ВЪЗЛОЖИТЕЛЯ;

Приложение № 2 – Техническо предложение на ИЗПЪЛНИТЕЛЯ;

Приложение № 3 – Ценово предложение на ИЗПЪЛНИТЕЛЯ.

**ВЪЗЛОЖИТЕЛ: ИЗПЪЛНИТЕЛ:**

**ПРОФ. Д-Р КОСТАДИН АНГЕЛОВ , ДМ**

**МИНИСТЪР НА ЗДРАВЕОПАЗВАНЕТО**

**МАРИЯ БЕЛОМОРОВА**

**ДИРЕКТОР НА ДИРЕКЦИЯ „БФ”**